作者：李昴英
词牌/韵律：摸鱼儿

paragraphs: 绕西园、粉笼千雉，镜池屏石天造。
主人意匠工收拾，华屋落成闻早。
轮奂巧。
望缥缈、五云深处移蓬岛。
油幢羽葆。
指貔虎长驱，鲸鲲网取，电走捷旗报。
铙吹发，回庑连屯饮犒。
海山波静烟扫。
纶巾萧散环珠履，春满绿杨芳草。
人境好。
是握穗五翁，福地无尘到。
芝书在道。
便整顿乾坤，经营万宇，栋国要元老。